section_heading: Prapovijest
paragraph_text: Za vrijeme željeznog doba na ovim prostorima obitava Srednjodalmatinska grupa koja se poistovjećuje s Delmatima. Teritoriji ove grupe, iako se ne može najpreciznije odrediti, mogao bi se definirati kao središnji dio nekadašnje provincije Dalmacije. Još za vrijeme kasnog brončanog doba mogu se zapaziti određene specifične pojave karakteristične prvenstveno za teritorij koji će u željezno doba postati još izrazitiji. Sjeverozapadna granica rasprostiranja srednjodalmatinske grupe starijeg željeznog doba počinje kod ušća Krke, prati tok rijeke prema sjeveru, obilazi obronke Dinare, prolazi preko Šatora, Vitoroga, Ljubuše, Vrana i Čabulje. Obuhvaća polja jugozapadne Bosne, izbija na Neretvu, a zatim desnom obalom Neretve izlazi na obalu Jadrana. Srednjodalmatinska kultura po nekim je autorima definira kao delmatska iako se dovodi u pitanje narodno jedinstvo toga prostora u željeznom dobu, ali s obzirom na zemljopisnu cjelovitost i zajednička kulturna svojstva s određenim posebnostima smatra se da to područje predstavlja kulturnu cjelinu i posebnu skupinu koja se može vezati uz Delmate kao najznačajniji narod ovoga prostora u željeznom dobu. Dokumentacija kojom stručnjaci raspolažu nije dovoljna da se uspješno i u cjelini razriješi problem geneze ove grupe.<ref>Kristina Kelava i Antonia Kovač, Srednjodalmatinska grupa, Seminarski rad, Zadar, 2016.